Nariadenie Komisie (EHS) č. 3470/89
zo 16. novembra 1989
o analytickej metóde používanej pri uplatňovaní doplnkovej poznámky 2 ku kapitole 7 kombinovanej nomenklatúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (EHS) č. 3469/89 [2], najmä na jeho článok 9,
keďže s cieľom zabezpečiť jednotné uplatňovanie kombinovanej nomenklatúry (priloženej k uvedenému nariadeniu) je potrebné prijať opatrenia pre uplatňovanie doplnkovej poznámky 2 ku kapitole 7 kombinovanej nomenklatúry;
keďže podľa uskutočnených štúdií je zrejmé, že analytická metóda opísaná v prílohe tohto nariadenia je vhodná;
keďže Výbor pre nomenklatúru nedoručil stanovisko v časovej lehote stanovenej jeho predsedom,
PRIJALA TOTO NARIADENIE:
Článok 1
Analytická metóda, ktorá sa má použiť pri uplatňovaní doplnkovej poznámky 2 ku kombinovanej nomenklatúre, je metóda obsiahnutá v prílohe tohto nariadenia.
Článok 2
Toto nariadenie nadobúda účinnosť 1. januára 1990.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli, 16. novembra 1989.